Irina Kaydashova. Irina Kaydashova ( 1985-yil 2-aprel, Toshkent, Oʻzbekiston SSR ) — oʻzbek taekvondochisi, Oʻzbekiston terma jamoasi aʼzosi. XXVIII yozgi Olimpiya o'yinlari ishtirokchisi, Olimpiya o'yinlaridagi birinchi o'zbek taekvondochisi. Sport faoliyati. 1999-yildan boshlab u xalqaro turnirlarda chiqa boshladi. Bangkokdagi (Tailand) Olimpiada o‘yinlarining Osiyo saralash turnirida 57 kilogrammgacha bo‘lgan vazn toifasida u finalda tailandlik taekvondochi Nootcharin Sukxondumnoyenga imkoniyatni boy berib, kumush medalga sazavor bo‘ladi. 2004-yilda Afinadagi (Gresiya) Yozgi Olimpiya o‘yinlarida 57 kg gacha bo‘lgan vazn toifasida u chorak finalda meksikalik Iridiya Salazarga yengiladi va o‘yinlardagi ishtirokini yakunlaydi . Irina mazkur o‘yinlarda Natalya Mamatova bilan taekvondo bo‘yicha milliy terma jamoaning Olimpiya o‘yinlaridagi birinchi vakillari bo‘lishdi . 2006-yilda taekvondo bo‘yicha harbiy ayollar o‘rtasidagi jahon chempionatida u beshinchi o‘rinni egalladi. 2010-yilda Guanchjouda (Xitoy) o‘tkazilgan Yozgi Osiyo o‘yinlarida 53 kg gacha bo‘lgan vazn toifasida u birinchi raundlarni muvaffaqiyatli boshlaydi, lekin chorak finalda vetnamlik taekvondochi Nguyen Txi Xoay Txuga imkoniyatni boy berib qo‘yadi. Kaydashova 2014-yilda Toshkentda bo‘lib o‘tgan taekvondo bo‘yicha Osiyo chempionatida 53 kilogrammgacha bo‘lgan vazn toifasida 1/8 finalda tayvanlik sportchi Xuan Yun-Venga yutqazib qo‘yadi. Xuddi shu yili u sport faoliyatini nihoyalaydi.